**Hankedokument**

Hankija: **Aktsiaselts Järvamaa Haigla**

Hanke nimetus: **„Silma optilise koherents-tomograafi ostmine“**

**Hanke tehniline kirjeldus, pakkumusevorm ja Pakkuja ....................................... kinnitused, et Pakkumus vastab Hankija poolt käesolevas dokumendis esitatud tingimustele.**

Aktsiaselts Järvamaa Haigla kutsub kõiki hankest huvitatud isikuid ja võimalikke pakkujaid osalema alla lihthanke piirmäära jääval riigihankel „Silma optilise koherents-tomograafi ostmine“, millise objektiks on käesolevatest tehnilisest tingimustest tulenevatele nõuetele vastava ühe silma optilise koherents-tomograafi soetamine koos paigalduse ja kasutajakoolitusega. Hankeobjektiks oleva seadme tehnilise kirjelduse ning hankelepingu oluliste tingimustega palume tutvuda käesolevas hankedokumendis.

Pakkumused tuleb esitada elektronposti teel **hiljemalt 20. märtsil 2023.a kell 10:00 aadressile** **haigla@jmh.ee****.** Elektronkirja teemareale tuleb märkida *„Silma optiline koherents-tomograaf“*. Pakkumused, mis on esitatud paberkandjatel või millised ei ole saabunud käesolevas lõigus nimetatud elektronposti aadressile hiljemalt eelnimetatud tähtpäevaks ja kellaajaks, ei osale pakkumismenetluses. Tingimuslike pakkumuste esitamine ei ole lubatud. Tingimuslikud pakkumused kuuluvad viivitamatult tagasilükkamisele.

Kogu käesolevat hankemenetlust, hankeobjekti puudutavaid tehnilisi ning muid hankemenetlusega seotud küsimusi puudutav suhtlus toimub üksnes elektrooniliste kandjate kaudu, pöördumisel aadressile haigla@jmh.ee. Hankija teeb kõik käesolevast pakkumuste esitamise ettepanekust tulenevad küsimused ja/või tehnilise kirjelduse osas esitatud küsimused koos vastustega avalikult teatavaks hankija kodulehel aadressil [www.jmh.ee](http://www.jmh.ee), hangete teemalehel. Hankija ei avalikusta oma kodulehel konkreetse küsimuse esitanud ettevõtja ja/või tema esindaja nimesid.

Hankija jätab endale õiguse astuda tähtaegselt käesolevast pakkumuste esitamise ettepanekust tulenevatele tingimustele vastavad pakkumused esitanud pakkujatega läbirääkimistesse pakutavate seadmete tarneaja, garantiijärgse hooldusteenuse osutamise võimalikkuse, tingimuste ning tasu suuruse ja seadmete maksumuse üle. Läbirääkimiste pidamise soovist ning täpsemast korrast teavitab hankija tähtaegselt pakkumused esitanud pakkujaid elektronkirja teel.

Pakkumuste hindamiskriteeriumiks on madalaim maksumus.

Hankija jätab endale õiguse kõikide pakkumuste tagasi lükkamiseks.

Eduka pakkujaga sõlmitakse hankeleping. Poolte vahelisele hankelepingule kohaldatakse Eesti Vabariigi õigust. Hankelepingust tulenevad vaidlused lahendatakse eelkõige läbirääkimiste teel. Juhul kui lepingust tõusetunud vaidluste lahendamine ei ole läbirääkimiste teel võimalik, lahendatakse vaidlus esmases järjekorras Pärnu maakohtus.

Pakkumus tuleb esitada vastavalt lisatud tehnilistele kirjeldustele.

**Silma optiline koherents-tomograaf 1 tk - hind koos installeerimise, seadistamise ja kasutajakoolitusega Hankijale: ................... € + käibemaks**

**Silma optilise koherents-tomograafi mark ja mudel ……………….**

**Tehniline kirjeldus ja nõuded silma optilisele koherents-tomograafile**

|  |  |  |
| --- | --- | --- |
| **Jrk**  | **Funktsionaalne omadus**  | **Vastavus nõudele (Jah/Ei) ja/või parameetri arvväärtus** |
|  | **Üldnõuded:**  |  |
|  | Valgusallikas min SLED 850nm |  |
|  | Vähemalt 60000 skänneeringut sekundis |  |
|  |  Komplektis topograafiamoodul koos kalibraatoriga |  |
|  |  Topograafia sarvkesta taga-ja eesmise osa ja KPI kuvamine |  |
|  | Automaatne parema ja vasaku silma mõõtmine koos häälkäsklusega paremaks patsiendi juhendamiseks vähemalt inglise ja vene keeles |  |
|  | Protokollipõhine automaatne parema ja vasaku silma mõõtmine vähemalt neljas järjestikuses osas: maakul, disk, sarvkesta topograafia ja sarvkesta vähemalt 16 mm laiune radiaalne skaneerig |  |
|  |  Kambrinurkade mõõtmise võimalus |  |
|  | Reetina analüüs: reetina paksus, RNFL+GCL+IPL paksus, GCL+IPL paksus, RNFL paksus, RPE deformatsioon |  |
|  | Glaukoomimoodul: DDLS kuvamine |  |
|  | Perimeetri uuringutulemuste liitmine OCT tarkvarsse ning selle põhjal kombineeritud tulemuse kuvamine |  |
|  | Angiograafiamooduli lisamise võimalus |  |
|  | Biomeetri ja silmasiseste kunstläätsede arvutamise mooduli lisamise võimalus |  |
|  | Peab olema eraldiseisev operaatorarvuti |  |
|  | Komplekti peab kuuluma elektriline instrumendilaud |  |
|  | Seadme kaal mitte rohkem kui 30 kg |  |
|  | Seade peab võimaldama korrektsiooni vahemikus vähemalt -25 kuni +25 dpt |  |
|  | DICOM olemasolu |  |
|  | Võrgutöökoha võimalus s.t. uuringutulemuste vaatamine ja OCT tarkvara abil interpreteerimine |  |
|  | **Muud nõuded**  |  |
|  | Seadme garantiiaeg on vähemalt 24 kuud seadme vastuvõtmisest. Palume märkida pakutava garantiiaja pikkus kalendrikuudes. |  |
|  | Tarnija tagab garantiiajal oma kulul seadme täishoolduse, mis sisaldab seadme tootja poolt ette nähtud korralist hooldust, rikete kõrvaldamiseks teostatavaid remonttöid ja vajadusel kasutaja konsultatsioone. |  |
|  | Seade on varustatud paberkandjal tootjapoolsete inglisekeelsete originaaljuhenditega ning eestikeelse kasutus-, hooldus- ja ohutusjuhendiga. |  |
|  | Seadme eest tasumine toimub peale kauba üleandmis-vastuvõtmisakti vormistamist ja allkirjastamist mõlema osapoole esindaja poolt 30 päeva jooksul Pakkuja poolt arve esitamisest. Kauba üleandmise-vastuvõtmise akti kohustub vormistama pakkuja. Poolte esindajate poolt allkirjastatud üleandmise-vastuvõtmise akt on aluseks arve väljastamisele. |  |

Pakkujate pakkumused peavad olema jõus vähemalt 60 kalendripäeva arvestatuna pakkumuste esitamise tähtpäevast.

Pakkumuse esitamisega pakkuja kinnitab, et tal puuduvad RHS § 95 lg 1-4 nimetatud kõrvaldamise alused.

Pakkumuse esitamisega pakkuja kinnitab, et pakkumus vastab kõikidele käesolevast hankedokumendist tulenevatele tingimustele ning et ta nõustub kõikide käesolevast dokumendist tulenevate tingimustega.

Ametinimetus: ............................

Pakkumuse koostaja kinnitab esitatud andmete õigsust (nimi ja allkiri): ...........................

 /allkirjastatud digitaalselt/

Allkirjastamise kuupäevaks loetakse digitaalallkirja kuupäeva.